**ÅRSRAPPORT BYNESET MENIGHET 2015**

Rådets sammensetning har frem til menighetsrådsvalget i september vært :

Ola Håvard Forberg Aasen leder, Torunn Kløften Mehli nestleder, Odd Haugrønning,

Magli Jakobsen, Ingrid Hegvold Øien, Lars Bremnes Ese, Per Johan Brandvik var første vararepresentant og ble innkalt til alle møtene.

Rådets sammensetning har etter menighetsrådsvalget i september vært:

Bertil Halsen leder, Siv-Mari Forsmark nestleder, Ingrid Hegvold Øien, Torunn Kløften Mehli, Per Johan Brandvik, Svanhild Reitan Lande, Hilde Frisvoll Berg er første vararepresentant og blir innkalt til alle møtene. Soknepresten er fast medlem. Sekretær er menighetsforvalteren.

Menighetsrådet har holdt 6 møter og behandlet 32 saker.

Av saker som er behandlet kan nevnes:

* Ny nettside er utarbeidet og tatt i bruk, den er felles med Leinstrand.
* Mette Goa Hugdal er tilsatt som diakon i Byneset og Leinstrand fra 1. sept.2015.
* Sokneprest Dagfinn Thomassen har permisjon fra 01.01.2015 og sluttet våren 2016
* Besøk av koret «Silervo» fra vennskapsmenigheten i Helme, Estland 12. – 14.06.2015.

ANSATTE

Fung.sokneprest Sveinung Enstad

Sokneprest Dagfinn Thomassen (permisjon fra 01.01.2015 og sluttet våren 2016)

Kantor Christine Goedecke

Menighetsforvalter Helge Venås

Diakon Mette Goa Hugdal (fra 01.09.2015.)

Konfirmantmedarbeider Svanhild Reitan Lande (fra aug.2015.)

Trosopplæringskoordinator Bjørn-Olav Berg (ansatt i Heimdal prosti)

GUDSTJENESTER

I tillegg til de vanlige gudstjenestene er det holdt familiegudstjenester med utdeling av «Min egen kirkebok til 4 åringene». Det har vært besøk i barnehagene før påske og jul.

Skolegudstjenester før jul på Rye kapell for Rye skole og i aulaen på Spongdal skole.

50 årskonfirmantene har vært innbudt til gudstjeneste med etterfølgende samling på Rye kapell. «Skaperverkets dag» friluftsgudstjeneste i Frøset amfi siste søndag i mai.

RÅD OG UTVALG

(utdrag fra årsmeldinger)

DIAKONIUTVALGET

**Arrangement på Bynestunet**

Den tradisjonelle juletrefesten ble avviklet 7. januar, og videre har vi arrangert 5 ettermiddagstreff. På treffene har vi allsang, underholdning, andakt, utlodning og servering. De er godt besøkt med mer enn femti deltakere. Vårt tilbud om skyss er lite benyttet.

**Bursdagshilsener**

Vi har videreført vår ordning med bokhilsen til de som fyller 75 år, og blomsterhilsen ved hvert 5. år videre.

**Kirkekaffe**

Utvalget har også i år servert kirkekaffe ved gudstjenestene på Bynestunet på Palmesøndag og 4. søndag i advent.

**Økonomi**

Regnskap føres i menighetsrådets fellesregnskap.

Vi har mottatt kr. 4.000,- av Felleslegat for helse og sosial, og kr 5.000 fra Adresseavisens juleinnsamling.

Utvalget hadde ved årsskiftet en kapital på kr 85.180. Renteinntekter kr 2.099.

**Nye medlemmer**

Vårt nye medlem i diakoniutvalget er Byneset og Leinstrands nye diakon Mette Goa Hugdal, som vi har tatt imot med stor glede. Per Johan Brandvik blir med fra nyåret.

BLOMSTERFONDET

**Aktiviteter:**

Faste aktiviteter som pynting med blomster til gudstjenestene, samt planting, vedlikehold og vanning i blomsterurner ved kirka og ved Rye kapell er gjennomført som vanlig.

Ingegjerd Opland har besørget blomster i kirka, og Helge Venås i Rye kapell.

Olaug Haugum og Anne Haugrønning har hatt ansvaret for beplanting og stell i urnene ved kirka og kapellet.

Regelmessig vanning av urnene i sommersesongen er utført av styremedlemmene etter oppsatt vaktliste.

Styret gjennomførte tidlig på vårparten 2015 den vanlige ryddingen av nytt buskas og annen uønsket vegetasjon som stod over fra foregående år.

Den årlige dugnaden med raking og rydding på kirkegården ble gjennomført mandag 27. april fra kl. 17 og utover. Været var bra, men dessverre måtte det konstateres at oppmøtet denne gangen var enda noe mindre enn foregående år, - på det meste ble det registrert 14 personer. Det ble en travel

ettermiddag for de fremmøtte. Desto bedre smakte dugnadskaffen etterpå – med «mye godt attåt» - som så mange ganger tidligere delikat anrettet av Hildur Risstad.

Tusen takk til henne og de øvrige som deltok på dugnaden!

17. september ble det avholdt ny befaring på kirkegården med representanter for Kirkevergen og mesteparten av styret til stede. Med bakgrunn i styrets notat fra tilsvarende befaring høsten 2014 ble det gjort en oppsummering av de arbeidene som så langt var gjennomført i 2015. Det ble i tillegg diskutert en rekke saker som styret i Blomsterfondet hadde på ønskelisten. Nytt notat ble utarbeidet av styret og oversendt Kirkevergen, med kopi til menighetsrådet.

Til Kirkevergens ros skal sies at det i løpet av høsten ble gjennomført en rekke av de tiltakene som var nedfelt i det nye notatet. Av disse kan nevnes rydding av parkeringsplasser, oppfylling og tilsåing av arealer ved bergveggen mot øst og ved den mye omtalte betongmuren sørøst for kirka, samt oppjustering av hellene under hvilebenken ved legatstøtta på sørsida.

Blomsterfondet har bekostet skiferheller under blomsterurnene ved kirkedøra og utenfor Rye kapell i løpet av 2015.

Utskifting av stolpene for porten ved bårehuset var besluttet høsten 2014. Jarle Haugum skaffet egnete stolpematerialer, og disse lå lagret hos Oddbjørn Engen fram til høsten 2015. Han besørget tilskjæring og høvling, mens Lars Høyem ble engasjert til å ta ned de gamle stolpene og sette ned de nye. Overflatebehandling og fullføring av portmontasjen blir gjort våren 2016. Det er mulig det blir aktuelt også å bytte ut portstolpene for hovedporten mot kirka. Materialene for dette er klargjort og lagret hos Oddbjørn Engen. Kostnadene med portene dekkes av Kirkevergen, mens styret i Blomsterfondet har hatt den lokale administrasjonen med denne saken.

Salget av Blomsterfondets blanketter har som før vært utført av betjeningen ved Coop Prix på Spongdal og ved Coop Marked Rye. Før jul ble det fra Blomsterfondet overlevert en liten blomsterhilsen som takk for hjelpen i året 2015.

**Økonomi**

Den økonomiske situasjonen for Blomsterfondet er på kort sikt akseptabel. Dette gjelder kontantbeholdningen. Når det gjelder inntektssiden må situasjonen betegnes som bekymringsfull.

Salget av kondolanseblanketter innbrakte i 2015 ikke mer enn kr. 2650,-. Dette er på langt nær nok til å dekke utgifter til innkjøp av blomster, planter m.m. Fondet har gått med underskudd de siste årene, og 2015 er hittil det året som er kommet dårligst ut.

Blomsterfondets regnskap inngår i Menighetsrådets samlede regnskap, og nærmere detaljer kan finnes der.

**Planer for 2016**

* Fullføre portarbeider
* Sesongmessige ryddearbeider
* Følge opp arbeider som er avtalt utført av Kirkevergen
* Avholde befaringer og utarbeide befaringsnotater i samarbeid med Kirkevergen
* Vurdere tiltak for å øke Blomsterfondets inntekter

**Budsjett for 2016**

Det budsjetteres ikke med utgifter ut over det som ligger inne som løpende kostnader til blomster og stell av urner. Anslagsmessig vil dette beløpe seg til ca. kr. 7000,-.

Styret takker butikkpersonalet ved Coop Prix Spongdal og Coop Marked Rye for hjelpen med salg av fondets blanketter, og for at dette videreføres i 2016.

Videre vil vi takke Ingegjerd Opland og Helge Venås for ordning av blomster til gudstjenester i kirka og Rye kapell.

En takk også til de som har villet benytte seg av Blomsterfondets kondolanseblanketter.

MENIGHETSBLADET

Bladet kom i 2015 ut med fem nummer og trykkes i et opplag på 2350. Av disse distribueres 2070 til husstander i soknene. Norpost har ansvaret for dette. Ca 240 blad sendes till abboneneter i landet for øvrig. 3 blad sendes til utlandet.

Trykkeri er fremdeles Skipnes kommunikasjon. Samarbeidet fungerer meget godt.

Hvert nummer utgis i farger.

Økonomi

Vi har klart å få til overskudd på driften av bladet, det utgis ett nummer mindre enn tidligere år.

Dette gjør at vi håper at vi også kan greie å drive med overskudd også i årene fremover.

ESTLANDSKOMITEEN

Den årlige Estlandskvelden ble holdt på Berg bedehus fredag 30. januar.

Andakt ved prost Bertel Aasen. Åse Dagsvik spilte Chet Atkins melodier

og det var sang av Byneset Seniorkor.

Det kom inn kr. 14.735,- ved loddsalg og åresalg. Pengene er overført til Helme menighet.

Helga 12. – 15. juni 2015 hadde vi besøk av koret «Silvero» fra Helme. Vi hadde ordnet overnatting for dem på Rødde folkehøyskole og vi hadde omvisning i Trondheim og besøk i Bymarka. Servering på Skistua og de fikk gå i fjellet. Det er jo helt uvant for dem med så høye fjell som Gråkallen. De hadde konsert i Byneset kirke og på Berg bedehus hvor det også var grilling. De var strålende fornøyd med besøket, noe de ga uttrykk for. For flere av dem var det den første ferieturen ut av Estland noen gang.

Vi hadde søkt støtte fra Opplysningsvesenets fond (OVF) kr. 20.000,- for støtte til besøket, dette fikk vi innvilget. Vi søkte også om støtte til restaurering av elektriske anlegg i menighetshuset i Helme i Estland. Vi søkte også der om kr. 20.000,-

 vi fikk innvilget kr. 8.930,-. Pengene er overført Helme menighet.

Arvo Lasting, presten i Helme takker hjertelig for den gode kontakten og støtten de har med Byneset menighet.

RYE KAPELL

Det har ikke vært avholdt komitemøter i året som har gått. Aktiviteten i kapellet reguleres i hovedsak av menighetskontoret på Heimdal, som også tar hånd om utleie og fakturering.

Arve Flatås har som vanlig besørget plenklipping, skifting av lyspærer, lest av strømmålerer og ført et generelt tilsyn med bygningen. Vi vil takke Lars Hoem for å bistå de gangene det har vært behov for brøyting av parkeringsplassen.

Foruten noen konfirmasjonsselskap, juleselskap og dåpsselskap er det lite utleie av huset. Vi kunne ønsket noe mere «faste» leietakere. Vi er glad for at Byneset Husflidslag fortsatt er interesert i å leie kjellersalen.

FUSION

Hva skjedde i 2015:

Ledergruppe: Eivind Hove, Ronja Dahl, Birger Nordbach, Abel Warholm, Emil Orvik Nesset, Arild Grimstad, Oline Grimstad, Renathe Hansen, Sondre Venås Wang, Ingunn Grimstad, Mille Kristin Berg og Ole Martinus Berg.

9/1 Quiz, vanlige klubbaktiviteter (brettspill, bordtennis, fotballspill, airhockey, mini- biljard og Singstar) og pizza.

23/1 Vanlige klubbaktiviteter og pizza.

6/2 Bordtennisturnering og pizza.

20/2 Film og taco.

6/3 Vanlige klubbaktiviteter og pizza.

20/3 Vanlige klubbaktiviteter og taco.

10/4 Kahoot-quiz og pizza.

24/4 Vanlige klubbaktiviteter og taco.

8/5 Vanlige klubbaktiviteter og pizza.

22/5 Den oppsatte utflukten til Trondheim Paintball ble avlyst pga manglende påmelding.

5/6 Sommeravslutning. Besøk av Thunder ungdomskor. Vanlige klubbaktiviteter.

21/8 Turnering og taco.

4/9 Quiz og pizza

18/9 Film, pizza og muffins.

2/10 Pizza og sveler.

16/10 Taco.

30/10 Pizza og kanelsnurrer.

13/11 Quiz, pizza og muffins

27/11 Film, besøk fra ACTA, og pizza.

11/12 Ungdommens fredsgudstjeneste i Bynes-aulaen med påfølgende grautkveld.

Det har vært en vår med meget godt oppmøte på Fusion-klubben, mens det har vært vesentlig færre deltakere i høstsemesteret. Vi har ikke lyktes i å få med 8. trinn i høst. Oppmøtet varierer fra 15 stk. og opp til ca 50 stk på det meste. Det er alltid god mat på klubben. Vi har variert mellom hjemmelaget pizza og taco, og supplert med vafler, sveler, kanelsnurrer eller muffins. Det er sjelden problemer med å få frivillige voksne til å være med. Vi har hatt en ledergruppe som har fungert meget bra frem til sommeren. P.g.a. alder, flytting m.m. har vi hatt en noe mindre ledergruppe i høstsemesteret. Klubb-kveldene inneholder alltid en timeout/andakt. Ansvaret for dem har vært fordelt mellom koordinator, sokneprest, representant fra ACTA og frivillige. Fra høsten av har vi endret slutt-tidspunktet fra 22.30 til 22.00. Vi fikk i 2015 en del økonomisk støtte fra kommunen (helgeaktivitet for ungdom) som har dekket mye av husleie og innkjøp av aktivitetsrelatert materiell.

TROSOPPLÆRINGEN I BYNESET MENIGHET

Aktiviteter:

-Babysang på Berg bedehus annenhver mandag. Det har vært god varierende oppslutning. 12 barn på det meste.

-Medvirkning på dåpssamlinger sammen med soknepresten.

-Adventsamling for 2-åringer i Rye kapell hvor julebudskapet blir presentert på 2-åringens nivå. Deltakerne får hver sin lille julekrybbe, og foreldrene får forslag til hvordan advent kan markeres i hjemmet. 14 barn (47%) deltok.

-4-årsbokutdeling. 9 barn (47%) deltok.

-Kirkerottene. Filmfremvisning for de som skal begynne på skolen. 7 barn (24%) deltok.

-Under og undredag for de som starter i 2. trinn sammen med Leinstrand, Heimdal, Kolstad og Tiller menigheter. 7 barn (19%) deltok.

-Onsdagsklubben for Byneset og Leinstrand. Klubb for 3-10 åringer.

-Høytidsgøy. Påske- og Pinsesamlinger for for 2.-3.-trinn fra Byneset og Leinstrand

-Tårnagentdag for 3. trinn sammen med Leinstrand menighet. 10 barn (48%) deltok.

-Musikalhelg/skaperfest i Bynes-aulaen for 4. trinn, felles for hele prostiet.

-LysVåken på Byneset for 6.-7. trinn fra Byneset og Leinstrand. 8 barn (14%) deltok.

-Koordinering og drift av ungdomsklubben Fusion. Klubben er meget godt besøkt av ungdom fra 13 til 15 år.

-Lederkurs for ungdom året etter konfirmasjonen. Kurset avholdes sammen med Leinstrand menighet.

-Reunion. Samling et ½ år og 1 ½ år etter konfirmasjonen med mimring, quiz, andakt, god mat og sosialt samvær. Oppslutningen var stor!

-Konfirmantarbeid.

-Ungdomsforum-tur for ledere fra Byneset og Leinstrand.

-Felles rockegudstjeneste i Kolstad kirke for hele prostiet.

-Ungdommens fredsgudstjeneste i Bynes-aulaen for hele prostiet.

-Gudstjeneste for de aller minste i Rye kapell.

Revidert lokal plan for trosopplæringen er godkjent i 2014.

Vi opplever god oppslutning på flere av tiltakene. Vi får stadig gode tilbakemeldinger fra barn, unge og foresatte som er til stor oppmuntring i arbeidet vårt.

\*\*\*\*\*\*

ØKONOMI

Tall i ( ) er 2014.

Ved offer i gudstjenestene ble det samlet inn kr. 75.061,- (92.422,-) herav til egen virksomhet kr. 34.891,- (50.270,-)

STATISTIKK

Tall i ( ) er 2014

Byneset menighet har 2613 (2529) medlemmer pr. 31.12.2015

Det er døpt 26 (16) barn, 7 (7) vielser er avholdt, 35 (25) unge deltok i konfirmantforberedelse. Det har vært 15 (25) bisettelser/begravelser.

Det er avholdt 36 (40) gudstjenester med 3997 (3941) deltagere.

Derav 17 (19) gudstjenester med nattverd med 467 (509) nattverdgjester.

AVSLUTNING

Vi vil takke alle som på ulike måter har deltatt og støttet virksomheten vår. Det gjelder forskjellige foreninger og lag i bygda, ulike sang og musikkrefter og enkeltpersoners deltagelse gjennom aktivt engasjement og oppmøte i kirka. En spesiell takk til kirkens ansatte som på tross av mange oppgaver, har stått på og utført oppgavene på en god måte. Likeså en stor takk til alle utvalgsmedlemmene i de ulike utvalgene. Vi er avhengig av å ha et godt samarbeid mellom de faste ansatte og frivillige i menigheten. Sammen arbeider vi for å realisere kirkens mål og oppgave, - hvor vi som kirke skal være tilstede og nær gjennom ei åpen, inkluderende folkekirke.

Det er en glede å se alle gode krefter som arbeider for trivsel og framgang i arbeidet vårt.

 Heimdal 13.04.2016

Bertil Halsen Helge Venås

Leder menighetsforvalter